Benjamin Pavard

Benjamin Jacques Marcel Pavard (lindur më 28 mars 1996) është një futbollist profesionist francez i cili luan si mbrojtës për klubin francez Marseille, në huazim nga klubi italian Internazionale dhe kombëtaren franceze. Pozicioni kryesor i Pavard është mbrojtës i djathtë, por ai mund të luaj edhe në qëndër.

Ai e nisi karrierën si futbollist te Lille në Ligue 1. Në vitin 2016, ai u transferua te VfB Stuttgart në Gjermani, duke fituar titullin e Bundesligës 2. në sezonin e parë. Në janar 2019, Pavard ra dakord për një transferim te Bayern München, i cili u konkretizua në fund të sezonit pas rënjes së Stuttgartit një kategori më poshtë. Në vitin 2020, ai ishte pjesë e ekipit që i fitoi të gjashtë trofetë e vitit: Bundesligën, Kupën e Gjermanisë, Ligën e Kampioneve, Superkupën e Gjermanisë, UEFA Super Kupën dhe FIFA Kupën e Botës për Klube. Në verën e vitit 2023, Pavard firmosi në Itali me Interin.

Pavard debutoi me Francën në nëntor 2017 dhe që atëherë ka fituar FIFA Kupën e Botës 2018 dhe UEFA Ligën e Kombeve 2020–21. Ai gjithashtu ka marrë pjesë në Euro 2020 dhe Kupën e Botës 2022.

Karriera me klube
Vitet e para
Pavard fillimisht luajti me klubin e qytetit të tij në Jeumont, aty ku dhe sulmuesi i famshëm Jean-Pierre Papin kishte filluar karrierën.

Në moshën nëntë vjeç, Pavard u bë pjesë e akademisë së Lille pasi impresionoi zbuluesin e talenteve të klubit, Jean-Michel Vandamme. Ai bëri debutimin e tij në Ligue 1 më 31 janar 2015 në barazimin 1–1 kundër Nantes, duke luajtur 90 minuta të plota. Pavard luajti 21 ndeshje në kampionat përgjatë dy sezoneve para se të largohej në vitin 2016.

VfB Stuttgart
Më 30 gusht 2016, Pavard u transferua te klubi gjerman VfB Stuttgart në një marrëveshje katër-vjeçare. Ai bëri debutimin e tij në Bundesligën 2. më 3 tetor në fitoren 4–0 kundër SpVgg Greuther Fürth, duke shënuar golin e tretë të ndeshjes. Ai luajti 21 ndeshje në sezonin e tij të parë në Gjermani, duke ndihmuar Stuttgartin to fitonte titullin kampion dhe të rikthehej në elitë.

Pavard luajti ndeshjen e tij të parë në Bundesligë më 19 gusht në humbjen 2–0 në transfertë kundër Hertha BSC. Goli i tij i parë erdhi më 29 tetor në fitoren 3–0 kundër SC Freiburg në Mercedes-Benz Arena. Më 20 dhjetor 2017, Pavard firmosi një kontratë të re me klubin deri në qershor 2021.

Pavard ishte një nga katër lojtarët e ekipit që luajti çdo minutë të kampionatit në sezonin 2017–18. Ai u aktivizua në disa pozicione, duke luajtur si qëndër-mbrojtës, mbrojtës i djathtë, mesfushor mbrojtës dhe anësor i djathtë. Megjithatë, pas emërimit të Tayfun Korkut si trajneri i ri i ekipit në janar 2018, Pavard luajti vetëm si qëndër-mbrojtës. Ekipi pësoi vetëm 10 gola në 14 ndeshjet e fundit, duke u ngritur nga vendet e fundit në vendin e 7të, duke humbur kualikimin në UEFA Ligën e Evropës për vetëm një pozicion.

Në sezonin 2018–19, Pavard ishte titullar i rregullt me Stuttgartit që luftoi gjatë gjithë sezonit për mbijetesë. Rënja e ekipit një kategori më poshtë erdhi pas humbjes kundër Union Berlin në fazën play-off.

Bayern München
parapamje|djathtas|130px|Pavard duke luajtur në Ligën e Kampioneve, 16 shkurt 2022.
Më 9 janar 2019, Bayern München konfirmoi se Pavard do të bëhej pjesë e ekipit duke nisur nga sezoni 2019–20. Lojtari firmosi një kontratë pesë-vjeçare.

Ai bëri debutimin e tij zyrtar më 3 gusht në humbjen 2–0 kundër Borussia Dortmundit në Superkupën e Gjermanisë, duke zëvendësuar Thiago Alcântarën në minutën e 80të. Ai shënoi golin e parë me klubin më 31 gusht në fitoren 6–1 kundër Mainz 05 në shtëpi. Më 11 shkurt 2021, Pavard shënoi golin e vetëm të fitores kundër Tigres UANL në finalen e FIFA Kupës së Botës për Klube 2020, duke ndihmuar klubin të fitonte trofeun e gjashtë të vitit.

Më 26 tetor 2022, Pavard shënoi golin e tij të parë në UEFA Ligën e Kampionëve në fitoren 3–0 kundër Barcelonës në transfertë. Një javë më vonë, ai shënoi sërisht në një fitore 2–0 kundër Interit në shtëpi, duke ndihmuar Bayernin t'a përfundonte grupin në vendin e parë me gjashtë fitore në gjashtë ndeshje. Më 11 mars 2023, ai shënoi një dopietë në fitoren 5–3 kundër Ausburgut në kampionat.

Internazionale
Më 30 gusht 2023, Inter njoftoi transferimin e Pavard për 30 milion €, përfshirë 2 milion € bonuse të ndryshme. Ai firmosi një kontratë pesë-vjeçare duke u bërë edhe transferimi më i kushtueshëm i futbollit italian për merkaton verore 2023.

Më 1 shtator 2025, Pavard u huazua te Marseille për një sezon, duke u rikthyer në Ligue 1 pas nëntë vitesh. Ai shënoi në debutimin e tij kundër Lorient njëmbëdhjetë ditë më pas, duke ndihmuar ekipin të fitonte 4–0.

Karriera ndërkombëtare
Më 6 nëntor 2017, Pavard u thirr nga trajneri Didier Deschamps për ndeshjet miqësore kundër Uellsit dhe Gjermanisë, duke marrë ftesën e parë në ekipin e parë të Francës. Ai debutoi katër ditë më pas në fitoren 2–0 kundër Uellsit në Stade de France, duke zëvendësuar Christophe Jallet në fundin e pjesës së parë.

Më 17 maj 2018, Pavard ishte një nga 23 lojtarët që do të merrnin pjesë në FIFA Kupën e Botës 2018 në Rusi. Ai luajti ndeshjen e tij të parë në një Kupë Bote në fitoren 2–1 kundër Australisë në fazën e grupeve. Më 30 qershor, ai shënoi golin e parë me Francën në fitoren 4–3 kundër Argjentinës në raundin e 16-tave; ai mposhti portierin me një gjuajtje spektakolare nga distanca e cila u votua si goli i turnamentit dhe u nominua për Çmimin Puskas për golin më të bukur të vitit. Ai gjithashtu u bë mbrojtësi i parë francez që shënon në një Kupë Bote që nga Lilian Thuram, i cili i shënoi Kroacisë në gjysëm-finalen e edicionit 1998. Pavardi në fund e fitoi Kupën e Botës, duke luajtur si titullar gjashtë nga shtatë ndeshjet e ekipit në turnament.

Në UEFA Euro 2020, Pavard pësoi një dëmtim në kokë në fitoren 1–0 kundër Gjermanisë në ndeshjen hapëse, por vazhdoi të luante. Ai tha pas ndeshjes se ndihej “pak i trullosur për 10 deri në 15 sekonda”. U duk sikur ishte thyer protokolli i UEFA-s që një lojtar që shfaq shenja tronditjeje duhet të largohej nga ndeshja, pavarësisht nëse ai ose trajneri ishin dakord me të. Pas analizimit të raporteve të mjekëve të skuadrës franceze, UEFA arriti në përfundimin se Pavard nuk e humbi kurrë vetëdijen dhe ishte e drejtë që ai të vazhdonte të luante.

Më 9 nëntor 2022, Pavard ishte pjesë e ekipit me 25 lojtarë që do të luanin në FIFA Kupën e Botës 2022 në Katar.

Jeta personale
Benjamin Jacques Marcel Pavard lindi më 28 mars 1996 në Maubeuge, Nord të Francës. Ai ka qënë në një marrëdhënje me Rachel Legrain-Trapani, nga shkurti 2018 e deri në shkurt 2019.

Statistikat e karrierës
Klube

+ Ndeshjet dhe golat sipas klubit, sezonit dhe kompeticionitKlubiSezoniLigaKupaKupa e LigësEvropaTjetërGjithsejDivizioniNdshGolaNdshGolaNdshGolaNdshGolaNdshGolaNdshGolaLille II2014–15CFA150––––1502015–16CFA 240––––402016–17CFA11––––11Gjithsej201————201Lille2014–15Ligue 1800000––802015–16Ligue 11301030––170Gjithsej2101030——250VfB Stuttgart2016–172. Bundesliga21100–––2112017–18Bundesliga34120–––3612018–19Bundesliga29000––20310Gjithsej84220——20882Bayern München2019–20Bundesliga32460–80104742020–21Bundesliga24010–70413612021–22Bundesliga25010–100003602022–23Bundesliga30430–92114372023–24Bundesliga0000–001010Gjithsej1118110—3427216312Internazionale2023–24Serie A23010—50203102024–25Serie A23020—121103812025–26Serie A10————10Gjithsej47030—17130701Marseille (huazim)2025–26Ligue 11100—000011Gjithsej karriera284121703051312236717

Kombëtarja

+ Ndeshjet dhe golat sipas ekipit kombëtar dhe vititEkipi kombëtarVitiNdshGolaFranca20172020181612019902020412021110202250202353202430202500Gjithsej555

Golat me kombëtaren

Rezultatet e Francës të listuara të parat, kolonat e golave tregojnë rezultatin pas çdo goli të shënuar nga Pavard.

+ Lista e golave ndërkombëtar të shënuar nga Benjamin PavardNr.DataVendiNdshKundërshtariGoliRezultatiKompeticioni130 qershor 2018Kazan Arena, Kazan, Rusi92–24–3FIFA Kupa e Botës 2018217 nëntor 2020Stade de France, Saint-Denis, Francë312–14–2UEFA Liga e Kombeve A 2020–21327 mars 2023Aviva Stadium, Dublin, Irlandë48 Republika e Irlandës1–01–0Kualifikueset e UEFA Euro 2024417 tetor 2023Stade Pierre-Mauroy, Lille, Francë521–14–1Ndeshje miqësore52–1

Trofe
Klube
VfB Stuttgart
2. Bundesliga: 2016–17

Bayern München
Bundesliga: 2019–20, 2020–21, 2021–22 2022–23
DFB-Pokal: 2019–20
DFL-Supercup: 2020, 2021, 2022
UEFA Liga e Kampioneve: 2019–20
UEFA Super Kupa: 2020
FIFA Kupa e Botës për Klube: 2020

Internazionale
Serie A: 2023–24
Supercoppa Italiana: 2023

Kombëtarja
parapamje|djathtas|Pavard #2, duke festuar triumfin e Kupës së Botës 2018.
Franca
FIFA Kupa e Botës: 2018; finalist: 2022
UEFA Liga e Kombeve: 2020–21

Personale
Çmime
Goli i Turnamentit i FIFA Kupës së Botës: 2018
Formacioni më i mirë i talenteve të UEFA Ligës së Kampioneve: 2019
Ekipi i Sezonit i Bundesligës nga kicker: 2019–20

Urdhëra
Kalorësi i Legjionit të Nderit: 2018

 Referime 

Lidhje të jashtme

Profili te uebfaqja e FC Bayern München
Benjamin Pavard te Federata Franceze e Futbollit
Benjamin Pavard – Rekordi në kompeticionet e UEFAs

Kategoria:Lindje 1996
Kategoria:Njerëz që jetojnë
Kategoria:Futbollistë francezë
Kategoria:Futbollistë në kombëtaren franceze
Kategoria:Futbollistë në Lille OSC
Kategoria:Futbollistë në VfB Stuttgart
Kategoria:Futbollistë në FC Bayern München
Kategoria:Futbollistë në F.C. Internazionale Milano
Kategoria:Futbollistë në Olympique de Marseille 
Kategoria:Futbollistë në Ligue 1
Kategoria:Futbollistë në 2. Bundesliga
Kategoria:Futbollistë në Bundesliga
Kategoria:Futbollistë në Serie A
Kategoria:Futbollistë në 2018 FIFA Kupën e Botës
Kategoria:Futbollistë në UEFA Euro 2020
Kategoria:Futbollistë në FIFA Kupën e Botës 2022
Kategoria:Futbollistë në UEFA Euro 2024
Kategoria:Lojtarë fitues të FIFA Kupës së Botës